Document ID: 32009D0307

TARYBOS SPRENDIMAS
2009 m. kovo 30 d.
iš dalies keičiantis Sprendimo 1999/70/EB dėl nacionalinių centrinių bankų išorės auditorių nuostatas dėl Deutsche Bundesbank išorės auditorių
(2009/307/EB)
EUROPOS SĄJUNGOS TARYBA,
atsižvelgdama į Protokolą dėl Europos centrinių bankų sistemos ir Europos centrinio banko statuto, pridėtą prie Europos bendrijos steigimo sutarties, ypač į jo 27.1 straipsnį,
atsižvelgdama į 2009 m. vasario 16 d. Europos centrinio banko rekomendaciją ECB/2009/3, skirtą Europos Sąjungos Tarybai, dėl Deutsche Bundesbank išorės auditoriaus (1),
kadangi:
(1)
Europos centrinio banko (ECB) ir Eurosistemos nacionalinių centrinių bankų sąskaitų auditą turi atlikti nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba.
(2)
Dabartinių Deutsche Bundesbank išorės auditorių įgaliojimai baigsis atlikus 2008 finansinių metų auditą. Todėl būtina paskirti išorės auditorių nuo 2009 finansinių metų.
(3)
Deutsche Bundesbank išorės auditoriumi 2009-2014 finansiniams metams pasirinko Ernst & Young AG Wirtschaftsprüfungsgesellschaft Steuerberatungsgesellschaft.
(4)
ECB valdančioji taryba rekomendavo, kad Ernst & Young AG Wirtschaftsprüfungsgesellschaft Steuerberatungsgesellschaft būtų paskirtas Deutsche Bundesbank išorės auditoriumi 2009-2014 finansiniams metams.
(5)
Reikėtų vadovautis ECB valdančiosios tarybos rekomendacija ir atitinkamai iš dalies pakeisti Sprendimą 1999/70/EB (2),
NUSPRENDĖ:
1 straipsnis
Sprendimo 1999/70/EB 1 straipsnio 2 dalis pakeičiama taip:
„2. Ernst & Young AG Wirtschaftsprüfungsgesellschaft Steuerberatungsgesellschaft patvirtinama Deutsche Bundesbank išorės auditoriumi 2009-2014 finansiniams metams.“
2 straipsnis
Apie šį sprendimą pranešama ECB.
3 straipsnis
Šis sprendimas skelbiamas Europos Sąjungos oficialiajame leidinyje.
Priimta Briuselyje, 2009 m. kovo 30 d.

Labels: 2
4
9
18
15